**Kúpna zmluva**

uzavretá podľa ustanovenia § 536 a nasl. zákona č. 513/1991 Zb., Obchodný zákonník v znení neskorších predpisov a § 117 a nasl. zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len ako „Zmluva“)

**Zmluvné strany**

**Názov: Slovenská inovačná a energetická agentúra**

**Sídlo:** Bajkalská 27, 827 99 Bratislava

**Štatutárny orgán:** Ing. Alexandra Velická, PhD., generálna riaditeľka

**IČO:** 00 002 801

**DIČ:** 2020877749

**IČ DPH:** SK2020877749

**Bankové spojenie:** Štátna pokladnica

**IBAN:** SK65 8180 0000 0070 0006 2596

**BIC:** SPSRSKBA

**Právna forma**: štátna príspevková organizácia zriadená rozhodnutím ministra hospodárstva Slovenskej republiky č. 63/1999 s účinnosťou od 1.5.1999 v znení nadväzujúcich rozhodnutí

**Vecne zodpovedná osoba:** Mgr. Zuzana Fedorová

**Telefonický kontakt a e-mail:** +4212 58 248 326, zuzana.fedorova@siea.gov.sk

(ďalej len ako **„Kupujúci“)**

**a**

**Obchodné meno:**

**Sídlo:**      

**Štatutárny orgán:**

**IČO:**      

**DIČ:**      

**IČ DPH:**      

**Bankové spojenie:**      

**IBAN:**

**BIC:**      

**Zapísaný v:**

**Vecne zodpovedná osoba:**

**Telefonický kontakt a e-mail:**

(ďalej len ako **„Predávajúci“**)

(ďalej spolu tiež ako **„Zmluvné strany“** alebo osobitne **„Zmluvná strana“**)

**Preambula**

Táto Zmluva je výsledkom použitia procesu verejného obstarávania v súlade s ustanovením § 117 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „zákon o verejnom obstarávaní“) a internou Smernicou o verejnom obstarávaní v podmienkach SIEA, ktorý Kupujúci vyhlásil pod číslom NZ 2019. Predávajúci sa zúčastnil tohto verejného obstarávania, splnil podmienky účasti vo verejnom obstarávaní a jeho ponuka bola Kupujúcim vyhodnotená ako úspešná. Predávajúci podpisom Zmluvy vyhlasuje, že je oprávnený a spôsobilý v rámci predmetu svojho podnikania dodať predmet Zmluvy, tak ako je v nej definovaný, riadne a včas.

**Článok I.**

**Predmet zmluvy**

1. Predmetom tejto Zmluvy je záväzok Predávajúceho dodať Kupujúcemu riadne a včas na vlastné náklady a nebezpečenstvo kancelársky a sedací nábytok do miesta plnenia uvedeného v Článku II. bod 2. Zmluvy a podľa špecifikácie uvedenej v **Prílohe č. 1** (ďalej ako „Predmet zmluvy“), a to v rozsahu a za podmienok stanovených Zmluvou. Príloha č. 1 tvorí neoddeliteľnú súčasť Zmluvy.
2. Súčasťou dodania Predmetu zmluvy je aj odvoz a likvidácia obalového materiálu a ďalšieho materiálu/odpadu, ktorý vznikne pri dodaní a montáži nábytku (vrátane úhrady recyklačného poplatku a všetkých ďalších poplatkov, vzťahujúcich sa k odvozu a likvidácii predmetného materiálu/odpadu).
3. Predmetom Zmluvy je zároveň záväzok Kupujúceho Predmet zmluvy prevziať a zaplatiť zaň dohodnutú kúpnu cenu riadne a včas.

**Článok II.**

**Čas a miesto plnenia**

1. Predávajúci sa zaväzuje dodať Kupujúcemu Predmet zmluvy špecifikovaný v Článku I. najneskôr do 30 kalendárnych dní odo dňa odo dňa nadobudnutia účinnosti tejto Zmluvy podľa Článku X. bod 3. Zmluvy.
2. Miestom plnenia Predmetu zmluvy je:

* Slovenská inovačná a energetická agentúra, Bajkalská 27, 827 99 Bratislava,
* Slovenská inovačná a energetická agentúra, Trnavská cesta 100, 821 01 Bratislava,
* Slovenská inovačná a energetická agentúra - Regionálna pobočka Banská Bystrica, Rudlovská cesta 53, 974 28 Bratislava a
* Slovenská inovačná a energetická agentúra – Konzultačné centrum, Národná 18, 010 01 Žilina

(ďalej aj ako „miesta plnenia“).

1. Dodávku Predmetu zmluvy zabezpečuje Predávajúci na vlastné náklady v ochranných obaloch tak, aby nedošlo k jeho poškodeniu a/alebo znehodnoteniu a/alebo zničeniu.
2. Jednotlivé dodávky Predmetu zmluvy na miesta plnenia v zmysle Prílohy č. 1. sa považujú za dodané podpísaním dodacieho listu obsahujúceho súpis dodaného nábytku oprávnenými zástupcami Zmluvných strán pre každé jednotlivé miesto plnenia (ďalej ako **„Dodací list“).** Dodacie listy tvoria neoddeliteľnú súčasť faktúry. Každý dodací list bude vyhotovený v dvoch vyhotoveniach – po jednom pre každú zo Zmluvných strán.
3. Nárok na úhradu Kúpnej ceny podľa Článku III. Zmluvy vzniká riadnym a včasným dodaním Predmetu zmluvy a vykonaním všetkých činností s tým súvisiacich a po podpísaní Preberacieho protokolu, podpísaného oboma zástupcami zmluvných strán. Preberací protokol musí obsahovať najmä položkovitý rozpis dodaného a zmontovaného nábytku vo forme Dodacieho listu a prípadné reklamácie za vady zistené pri preberaní nábytku. Oprávnené osoby na podpis Preberacieho protokolu zo strany Kupujúceho budú Predávajúcemu oznámené najneskôr 24 hodín predo dňom dodania Predmetu zmluvy do jednotlivých miest plnenia.

**Článok III.**

**Kúpna cena a platobné podmienky**

1. Cena za Predmet zmluvy bola stanovená dohodou zmluvných strán v súlade so zákonom NR SR č. 18/1996 Z. z. o cenách v platnom znení a jeho vykonávacou vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách, v celkovej výške       € bez DPH, t. j.       € s DPH.
2. Podrobná špecifikácia celkovej kúpnej ceny je uvedená v Prílohe č. 2 (Špecifikácia ceny), ktorá je neoddeliteľnou súčasťou Zmluvy.
3. V celkovej kúpnej cene je zahrnutá aj doprava, vykládka, montáž nábytku, odvoz obalového materiálu/odpadu a úhrada recyklačných a iných poplatkov tak, ako je uvedené v Článku I. Zmluvy. Predávajúci nie je oprávnený fakturovať Kupujúcemu žiadne ďalšie výdavky, náklady alebo poplatky.
4. Celková cena Predmetu plnenia je cena konečná a sú v nej zahrnuté všetky náklady Predávajúceho spojené s plnením Zmluvy a nemožno ju meniť.
5. V prípade, že Predávajúci nebol pred uzavretím Zmluvy platiteľom DPH a stane sa ním po jej uzavretí, nemá nárok na zvýšenie ceny o hodnotu DPH.
6. Predávajúci je oprávnený vystaviť faktúru po riadnom a včasnom dodaní Predmetu zmluvy a po podpísaní všetkých čiastkových dodacích listov oprávnenými zástupcami Zmluvných strán, viažucich sa na jednotlivé miesta plnenia podľa Článku II. bod 2. Zmluvy. Kupujúci sa zaväzuje uhradiť Predávajúcemu cenu za Predmet zmluvy na základe riadne vystavenej a doručenej faktúry Predávajúceho do 30 dní odo dňa jej doručenia Kupujúcemu. Prílohou faktúry musia byť fotokópie Dodacích listov. Faktúra musí obsahovať všetky náležitosti v súlade s platnými právnymi predpismi, špecifikáciu Predmetu zmluvy a špecifikáciu fakturovanej sumy. V prípade, ak Predávajúci vystaví a doručí Kupujúcemu chybnú alebo neúplne vystavenú faktúru, nie je Kupujúci povinný takúto faktúru uhradiť, a musí ju vrátiť Predávajúcemu v lehote jej splatnosti a požadovať vystavenie novej alebo opravenej faktúry. Nová lehota splatnosti faktúry začína plynúť odo dňa doručenia novej, resp. opravenej faktúry Kupujúcemu. V čase od vystavenia chybnej a/alebo neúplnej faktúry do času doručenia opravenej a/alebo novej faktúry nie je Kupujúci s jej úhradou v omeškaní a Dodávateľ nemá nárok na úrok z omeškania. Doručením opravenej a/alebo novej faktúry začína Kupujúcemu plynúť nová 30-dňová lehota splatnosti. Faktúra sa považuje za uhradenú dňom odpísania fakturovanej sumy z účtu Kupujúceho.
7. Predávajúci týmto berie na vedomie, že Kupujúci neposkytuje žiaden preddavok ani zálohovú platbu.
8. Predávajúci tiež berie na vedomie, že Kúpna cena môže byť uhradená bezhotovostným platobným stykom po častiach z rôznych účtov Kupujúceho zriadených pre účely realizácie národných projektov, ktoré môžu byť odlišné od bankového spojenia uvedeného v záhlaví tejto Zmluvy. Kupujúci sa zaväzuje špecifikovať Predávajúcemu jednotlivé čísla účtov po uzatvorení tejto Zmluvy, najneskôr však do 3 dní odo dňa doručenia poslednej správy z kontroly verejného obstarávania z príslušných sprostredkovateľských alebo riadiacich orgánov pre jednotlivé projekty.

**Článok IV.**

**Sankcie**

1. V prípade omeškania Kupujúceho so zaplatením kúpnej ceny je Predávajúci  oprávnený požadovať zaplatenie úroku z omeškania vo výške 0,02 % p. a. z dlžnej sumy za každý, aj začatý, deň omeškania.
2. V prípade omeškania Predávajúceho s plnením Predmetu zmluvy je Kupujúci oprávnený požadovať zaplatenie zmluvnej pokuty vo výške 0,02 % z celkovej výšky kúpnej ceny uvedenej v Článku III. bod 1. Zmluvy za každý, aj začatý, deň omeškania.
3. V prípade omeškania Predávajúceho s odstránením vád neprevzatej časti Predmetu zmluvy podľa Článku VII. bod 4. Zmluvy, je Kupujúci oprávnený požadovať zaplatenie zmluvnej pokuty vo výške 0,02 % z celkovej výšky kúpnej ceny uvedenej v Článku III. bod 1. Zmluvy za každý, aj začatý, deň omeškania s odstránením vady.
4. V prípade omeškania Predávajúceho s odstránením vady podľa Článku VII. bod 5. Zmluvy, resp. v prípade, ak Predávajúci neoznámi v lehote na odstránenie vady podľa Článku VII. bod 5. písomne Kupujúcemu objektívne dôvody, pre ktoré tak nemôže učiniť, je Kupujúci oprávnený odstrániť vady Predmetu zmluvy primeraným spôsobom prostredníctvom tretej osoby. V takomto prípade je Predávajúci povinný uhradiť Kupujúcemu náklady vynaložené na odstránenie vady do 15 dní odo dňa doručenia písomnej výzvy na úhradu. Súčasťou výzvy na úhradu podľa predchádzajúcej vety musí byť fotokópia faktúry, na základe ktorej Kupujúci preukáže výšku vynaložených nákladov a doklad o úhrade faktúry. Faktúra preukazujúca výšku nákladov Kupujúceho, súvisiacich s odstraňovaním vád, musí obsahovať špecifikáciu fakturovanej sumy (vrátane špecifikácie poskytnutých plnení potrebných na odstránenie vád), ako aj všetky náležitosti v súlade s platnými právnymi predpismi SR.

**Článok V.**

**Práva a povinnosti zmluvných strán**

1. Predávajúci sa zaväzuje:
2. dodať Predmet zmluvy riadne a včas, s odbornou starostlivosťou, vo vlastnom mene, na vlastnú zodpovednosť, náklady a nebezpečenstvo  v súlade s touto Zmluvou, platnou legislatívou SR a technickými normami.
3. Kupujúci sa zaväzuje:
4. poskytnúť Predávajúcemu potrebnú súčinnosť spočívajúcu najmä v sprístupnení priestorov (jednotlivé miesta plnenia) k vykonaniu dodávky a montáže nábytku podľa bodu 4. tohto Článku Zmluvy,
5. prevziať nábytok v súlade s ustanoveniami tejto Zmluvy a zaplatiť zaň dohodnutú kúpnu cenu.
6. Predávajúci vyhlasuje, že sa v plnom rozsahu oboznámil s rozsahom Predmetu zmluvy, že sú mu známe všetky technické, kvalitatívne a iné podmienky potrebné k splneniu Predmetu tejto zmluvy.
7. Zmluvné strany sa dohodli, že za účelom dodania a montáže nábytku Kupujúci sprístupní Predávajúcemu jednotlivé miesta v termínoch podľa predchádzajúcej dohody zmluvných strán.

**Článok VI.**

**Prechod vlastníckeho práva a nebezpečenstva škody**

1. Vlastnícke právo k Predmetu zmluvy nadobúda Kupujúci momentom podpísania Preberacieho protokolu podľa Článku II. bod. 5 Zmluvy oboma zmluvnými stranami. V tomto momente dochádza aj k prechodu nebezpečenstva škody na Predmete zmluvy z Kupujúceho na Predávajúceho.

**Článok VII.**

**Záručná doba, zodpovednosť za vady**

1. Predávajúci zodpovedá za to, že Predmet zmluvy bude dodaný v  množstve, akosti a vo vyhotovení podľa Prílohy č. 1, ako aj za to, že v čase jeho prevzatia Kupujúcim bude mať kvalitatívne parametre podľa príslušných platných technických noriem s ohľadom na jeho špecifikáciu a doklady, ktoré sa naň vzťahujú, resp. sú potrebné na jeho užívanie. Zmluvné strany sa dohodli, že Predávajúci je povinný dodať Predmet zmluvy v čo najvyššej možnej kvalite tak, aby mohol čo najlepšie slúžiť svojmu účelu.
2. Predávajúci zodpovedá za vady Predmetu zmluvy (t. j. porušenie povinnosti Predávajúceho podľa predchádzajúceho bodu tohto Článku Zmluvy) v  čase jeho odovzdania Kupujúcemu, ako aj za vady, ktoré vznikli alebo vyjdú najavo počas plynutia záručnej doby.
3. Predávajúci poskytuje Kupujúcemu záručnú dobu na Predmet zmluvy v trvaní 24 mesiacov odo dňa podpísania preberacieho protokolu podľa Článku II. bod 5. Zmluvy. Predávajúci zodpovedá za to, že Predmet zmluvy bude počas tejto doby funkčný, spôsobilý na použitie na obvyklý účel a bude dodaný a zmontovaný s vlastnosťami a v špecifikácií v súlade s touto Zmluvou a jej Prílohou č. 1.
4. Pokiaľ Kupujúci zistí na dodanom Predmete zmluvy vady, je o tom povinný informovať Predávajúceho bez zbytočného odkladu a vyzvať ho na nápravu. Zjavné vady je Kupujúci povinný reklamovať ihneď pri dodaní a nie je povinný od Predávajúceho takýto Predmet zmluvy prevziať.
5. Kupujúci má počas záručnej doby nárok na bezplatné odstránenie vád, a to v lehote 10 pracovných dní odo dňa písomného oznámenia predmetných vád Predávajúcemu. Vady zistené pri preberaní vyznačia Zmluvné strany v Preberacom protokole podľa Článku II. bod 5., pričom tieto sa Predávajúci zaväzuje bezplatne odstrániť v lehote podľa predchádzajúcej vety. Tým nie je dotknutý bod 6. tohto Článku Zmluvy.
6. Predávajúci nezodpovedá za vady Predmetu zmluvy, ktoré boli preukázateľne spôsobené neodborným používaním zo strany Kupujúceho.
7. Kupujúci je oprávnený odmietnuť prevzatie Predmetu zmluvy, ktorý by vykazoval podstatné vady brániace jeho riadnemu užívaniu. Predávajúci sa v takomto prípade zaväzuje, že tieto vady bezplatne odstráni v lehote 10 pracovných dní odo dňa písomného oznámenia predmetných vád Kupujúcim.
8. Predávajúci vyhlasuje, že Predmet zmluvy nemá právne vady, predovšetkým, že nie je zaťažený právom tretej osoby. Pri porušení tejto povinnosti je Kupujúci oprávnený odstúpiť od  Zmluvy s okamžitou platnosťou. Tým nie je dotknutý nárok Kupujúceho na náhradu škody, ktorá mu tým vznikla.

**Článok VIII.**

**Zánik zmluvy**

1. Zmluva zaniká splnením Predmetu zmluvy podľa Článku I.
2. Zmluva tiež môže zaniknúť:
3. písomnou dohodou Zmluvných strán, a to ku dňu uvedenému v predmetnej písomnej dohode,
4. odstúpením podľa bodov 3. až 5. tohto Článku. Odstúpenie musí byť písomné a musí byť riadne doručené druhej Zmluvnej strany. Odstúpenie je účinné dňom jeho doručenia druhej zmluvnej strane.
5. Zmluvné strany sú oprávnené od Zmluvy odstúpiť v prípade jej podstatného porušenia druhou zmluvnou stranou v zmysle ustanovenia § 345 Obchodného zákonníka alebo z dôvodov uvedených v bode 4. a 5. tohto Článku Zmluvy.
6. Predávajúci je oprávnený odstúpiť od Zmluvy v prípade, ak Kupujúci neuhradí dohodnutú kúpnu cenu do 60 dní odo dňa doručenia faktúry vystavenej v súlade s Článkom III. Zmluvy.
7. Kupujúci je oprávnený odstúpiť od Zmluvy, ak Predávajúci:
8. je viac ako 30 dní v omeškaní s dodaním Predmetu zmluvy podľa Článku I. Zmluvy,
9. vykoná montáž nábytku neodborne, t. j. v rozpore s podmienkami dohodnutými v Zmluve, majúcimi za následok nemožnosť užívania Predmetu zmluvy alebo značné obmedzenie, pričom musí ísť o vady, na ktoré bol Predávajúci Kupujúcim písomne upozornený (reklamácia), a ktoré napriek tomuto upozorneniu neodstránil v lehote do 10 pracovných dní odo dňa doručenia reklamácie,
10. neodstráni vady podľa Článku VII.  Zmluvy v stanovených lehotách.

**Článok IX.**

**Ostatné ustanovenia**

1. Písomnosti podľa tejto Zmluvy je možné doručovať osobne, poštou, kuriérom alebo elektronickými prostriedkami. Elektronickými prostriedkami nie je možné zasielať faktúry a odstúpenie Zmluvy Pokiaľ sú písomnosti doručované elektronickými prostriedkami, považujú sa tieto za doručené momentom ich odoslania.
2. Písomnosti doručované osobne sa považujú za doručené prevzatím alebo odmietnutím prevzatia zásielky. Písomnosti doručované poštou sa považujú za doručené prevzatím alebo odmietnutím prevzatia zásielky, a ak ich zmluvná strana neprevezme na adrese uvedenej v tejto zmluve alebo na korešpondenčnej adrese písomne oznámenej druhej zmluvnej strane, považujú sa písomnosti za doručené tretím dňom od uloženia zásielky na pošte. V prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
3. Zmluvné strany sa dohodli, že všetky skutočnosti, informácie a údaje, o ktorých sa dozvedeli v súvislosti s plnením tejto Zmluvy, sú dôvernými informáciami (ďalej ako „**dôverné informácie**"), o ktorých sú Zmluvné strany povinné zachovávať mlčanlivosť, ak ďalej nie je dohodnuté inak. Záväzok zmluvných strán zachovávať mlčanlivosť nie je časovo obmedzený a trvá i po zániku tejto zmluvy.
4. Zmluvné strany sa zaväzujú, že dôverné informácie bez predchádzajúceho písomného súhlasu druhej zmluvnej strany ďalej neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepovažujú členovia orgánov Zmluvných strán, ich zamestnanci, audítori, právni a iní poradcovia Zmluvných strán, ktorí sú viazaní ohľadne im sprístupnených dôverných informácii povinnosťou mlčanlivosti. Za porušenie povinnosti zachovávať mlčanlivosť sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich z tejto Zmluvy, ako aj ich použitie, pokiaľ sa stali verejne známymi alebo zverejnenie Zmluvy v Centrálnom registri zmlúv vedenom Úradom vlády SR v súlade s príslušnými právnymi predpismi.
5. Predávajúci je povinný strpieť výkon kontroly, auditu, overovania oprávnenými orgánmi a inštitúciami, ktoré budú súvisieť plnením predmetu tejto zmluvy a  je povinný tiež poskytnúť oprávneným osobám všetku potrebnú súčinnosť.
6. Zánikom Zmluvy nie sú dotknuté nároky Zmluvných strán na náhradu škody vzniknutej porušením ustanovení Zmluvy druhou zmluvnou stranou a iné nároky, vzniknuté v súvislosti s porušením Zmluvy druhou zmluvnou stranou (nárok na zmluvnú pokutu, úrok z omeškania a pod.), nároky Kupujúceho vyplývajúce z poskytnutej záruky, ustanovenia Zmluvy vzťahujúce sa na riešeniu sporov medzi Zmluvnými stranami a iné ustanovenia Zmluvy, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy.
7. Predávajúci je oprávnený postúpiť práva a povinnosti z tejto Zmluvy v prospech tretej osoby výlučne na základe predchádzajúceho písomného súhlasu Kupujúceho.
8. Zmluvné strany vyhlasujú, že v zmysle ustanovenia § 13 zákona Národnej rady SR č. 18/2018 Z. z. o ochrane osobných údajov a o zmene a doplnení niektorých zákonov a zároveň v súlade s ustanoveniami Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, budú spracovávať osobné údaje, s ktorými prídu do styku pri plnení Zmluvy, výlučne za účelom plnenia Zmluvy, jej archivácie podľa príslušných právnych predpisov a podmienok stanovených Zákonom o verejnom obstarávaní. Osobné údaje budú spracované v súlade s vyššie uvedenými právnymi predpismi. Po skončení platnosti Zmluvy a uplynutí zákonných lehôt budú všetky osobné údaje vymazané.

**Článok X.**

**Záverečné ustanovenia**

1. Právne vzťahy touto Zmluvou, neupravené sa spravujú príslušnými ustanoveniami zákona č. 513/1991 Zb., Obchodný zákonník v platnom znení a ostatnými právnymi predpismi platnými na území Slovenskej republiky.
2. Zmluvu možno meniť, doplniť alebo zrušiť iba písomne, a to na základe vzájomnej dohody Zmluvných strán formou dodatku, podpísaného oprávnenými zástupcami Zmluvných strán. K návrhom dodatkov k  sa Zmluvné strany zaväzujú vyjadriť v lehote 7 dní odo dňa doručenia návrhu dodatku druhej zmluvnej strane.
3. Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR kupujúcim v súlade s ustanovením § 5a zákona č. 211/2000 Z. z. o slobodnom prístupe k informáciám v znení neskorších predpisov v spojení s ustanovením § 47a zákona č. 40/1964 Zb. Občianskeho zákonníka v platnom znení.
4. Ak bude akékoľvek ustanovenie Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení Zmluvy zostane nedotknutá. V takomto prípade sa Zmluvné strany zaväzujú uzatvoriť dodatok k Zmluve a tie ustanovenia, ktoré stratili platnosť, alebo sa stali nevymožiteľnými, nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ Zmluvy, pri rešpektovaní nových faktov, bez ujmy pre obe Zmluvné strany.
5. Zmluvné strany vyhlasujú, že akékoľvek nezhody alebo spory pri plnení Zmluvy budú prednostne riešené vzájomnými rokovaniami. Pokiaľ sa nedohodnú, obrátia sa na vecne a miestne príslušný súd v Slovenskej republike.
6. Zmluva je vyhotovená v troch (3) rovnopisoch, pričom dva (2) rovnopisy sú určené pre Kupujúceho a jeden (1) pre Predávajúceho.
7. Neoddeliteľnou súčasťou Zmluvy sú:

* Príloha č. 1: Opis predmetu zákazky,
* Príloha č. 2: Podrobná špecifikácia ceny (Návrh uchádzača na plnenie kritéria).

1. Zmluvné strany prehlasujú, že si Zmluvu prečítali, jej obsahu porozumeli a súhlasia s ním, Zmluvu uzatvárajú slobodne, vážne, bez tiesne a nevýhodných podmienok a v predpísanej forme, na znak čoho ju podpisujú.

V Bratislave, dňa ...................... V      , dňa      .

Za Kupujúceho: Za Predávajúceho:

.....................…................................................. ..............................................................

**Slovenská inovačná a energetická agentúra**

Ing. Alexandra Velická, PhD.

generálna riaditeľka